ΚΑΝΟΝΙΣΜΟΣ (ΕΚ) αριθ. 2158/1999 ΤΟΥ ΣΥΜΒΟΥΛΙΟΥ

της 11ης Οκτωβρίου 1999

σχετικά με την απαγόρευση προμήθειας στην Ινδονησία εξοπλισμού ο οποίος θα μπορούσε να χρησιμοποιηθεί για εσωτερική καταστολή ή τρομοκρατία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 301,

την κοινή θέση 1999/624/ΚΕΠΠΑ του Συμβουλίου, της 16ης Σεπτεμβρίου 1999, περί περιοριστικών μέτρων κατά της Δημοκρατίας της Ινδονησίας(1),

την πρόταση της Επιτροπής,

Εκτιμώντας τα εξής:

(1) Η κοινή θέση 1999/624/ΚΕΠΠΑ προβλέπει, δεδομένης της παρούσας κατάστασης στο Ανατολικό Τιμόρ, όσον σημειώνονται σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου, ότι απαγορεύεται να χορηγηθεί στην Ινδονησία οποιοδήποτε υλικό δυνάμενο να χρησιμοποιηθεί στην εσωτερική καταπίεση ή τρομοκρατία·

(2) το μέτρο αυτό εμπίπτει στο πεδίο εφαρμογής της συνθήκης περί ιδρύσεως της Ευρωπαϊκής Κοινότητας·

(3) κατά συνέπεια, και κυρίως για να αποφευχθεί η στρέβλωση του ανταγωνισμού, είναι αναγκαία κοινοτική νομοθεσία για την εφαρμογή του εν λόγω μέτρου όσον αφορά το έδαφος της Κοινότητας· το έδαφος αυτό θεωρείται ότι περικλείει, για τους σκοπούς του παρόντος κανονισμού, όλα τα εδάφη των κρατών μελών στα οποία εφαρμόζεται η συνθήκη περί ιδρύσεως της Ευρωπαϊκής Κοινότητας, υπό τους όρους της εν λόγω συνθήκης·

(4) θα πρέπει να θεσπιστεί διαδικασία για την τροποποίηση, εφόσον κρίνεται αναγκαίο, του καταλόγου του εξοπλισμού, ο οποίος θα μπορούσε να χρησιμοποιηθεί για εσωτερική καταστολή ή τρομοκρατία·

(5) είναι αναγκαίο για την Επιτροπή και τα κράτη μέλη να ενημερώνονται αμοιβαία για τα μέτρα που λαμβάνονται στο πλαίσιο του παρόντος κανονισμού καθώς και για άλλες συναφείς πληροφορίες που διαθέτουν σχετικά με τον παρόντα κανονισμό, με την επιφύλαξη των υφισταμένων υποχρεώσεων όσον αφορά ορισμένα από αυτά τα αντικείμενα·

(6) δεδομένης της περιορισμένης ενδεχομένως διάρκειας εφαρμογής του παρόντος κανονισμού, θα πρέπει να προβλέπονται κυρώσεις οι οποίες μπορούν να επιβληθούν αμέσως σε περίπτωση παράβασης των διατάξεων του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Απαγορεύεται εν γνώσει και εκ προθέσεως:

α) η πώληση, προμήθεια, εξαγωγή ή αποστολή, απευθείας ή εμμέσως, εξοπλισμού πού απαριθμείται στο Παράρτημα Ι, μέρη Α και Β, είτε ο εν λόγω εξοπλισμός είναι κοινοτικής καταγωγής είτε όχι, σε οποιοδήποτε υπήκοο ή φορέα της Δημοκρατίας της Ινδονησίας, ή σε οποιοδήποτε πρόσωπο ή φορέα στο πλαίσιο εμπορίου που πραγματοποιείται εντός ή που συντονίζεται από το έδαφος της Δημοκρατίας της Ινδονησίας·

β) συμμετοχή σε συναφείς δραστηριότητες, σκοπός ή αποτέλεσμα των οποίων είναι, η απευθείας ή εμμέσως προώθηση των συναλλαγών ή δραστηριοτήτων που αναφέρονται στο στοιχείο (α).

2. Οι αρμόδιες αρχές των κρατών μελών, που απαριθμούνται στο Παράρτημα ΙΙ, επιτρέπουν ενδεχομένως συναλλαγές ή δραστηριότητες που αναφέρονται στην παράγραφο 1, όσον αφορά τα αντικείμενα που απαριθμούνται στο μέρος Β του Παραρτήματος Ι, με την προϋπόθεση ότι διαθέτουν πειστικά αποδεικτικά στοιχεία ότι η τελtκή χρήση των εν λόγω αντικειμένων δεν αφορά εσωτερική καταστολή ή τρομοκρατία.

Άρθρο 2

Το Συμβούλιο θεσπίζει με ειδική πλειοψηφία τροποποιήσεις του καταλόγου που περιέχεται στο Παράρτημα Ι βάσει πρότασης της Επιτροπής.

Στο Παράρτημα δεν περλαμβάνονται αντικείμενα που έχουν ειδικά σχεδιασθεί ή τροποποιηθεί για στρατιωτική χρήση και τα οποία καλύπτονται ήδη από την απαγόρευση πώλησης όπλων, που θεσπίστηκε βάσει του άρθρου 1 της κοινής θέσης 1999/624/ΚΕΠΠΑ.

Άρθρο 3

Κάθε κράτος μέλος καθορίζει τις κυρώσεις που επιβάλλονται σε περίπτωση παράβασης των διατάξεων του παρόντος κανονισμού.

Εν αναμονή της θέσπισης, όταν αυτό κρίνεται αναγκαίο, νομοθεσίας για το σκοπό αυτό, οι κυρώσεις που επιβάλλονται σε περίπτωση παράβασης των διατάξεων τον παρόντος κανονισμού είναι αυτές που ορίζουν τα κράτη μέλη, σύμφωνα με το άρθρο 4 του κανονισμού (ΕΚ) αριθ. 926/98 του Συμβουλίου, της 27ης Απριλίου 1998, σχετικά με τη μείωση ορισμένων οικονομικών σχέσεων με την Ομοσπονδιακή Δημοκρατία της Γιουγκοσλαβίας(2).

Άρθρο 4

Η Επιτροπή και τα κράτη μέλη, αν δεν υποχρεούνται άλλως να το πράξουν, ενημερώνονται αμοιβαία για τα μέτρα που λαμβάνονται στο πλαίσιο τον παρόντος κανονισμού και παρέχουν κάθε άλλη συναφή πληροφορία που διαθέτουν σχετικά με τον παρόντα κανονισμό, όπως παραβάσεις και προβλήματα επιβολής, αποφάσεις εθνικών δικαστηρίων ή αποφάσεις διεθνών fora καθώς και εγκρίσεις που χορηγούνται βάσει του άρθρου Ι, παράγραφος 2.

Άρθρο 5

Ο παρών κανονισμός εφαρμόζεται:

- στο έδαφος της Κοινότητας περιλαμβανομένου και του εναερίου χώρου της,

- επί των αεροσκαφών ή πλοίων που υπάγονται στη δικαιοδοσία κράτους μέλους,

- σε κάθε υπήκοο κράτους μέλους, οπουδήποτε και αν βρίσκεται,

- σε κάθε οργανισμό που έχει συσταθεί ή δημιουργηθεί βάσει της νομοθεσίας κράτους μέλους.

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 17 Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 11 Οκτωβρίου 1999.

Για το Συμβούλιο

Ο Πρόεδρος

T. HALONEN

(1) ΕΕ L 245 της 17.9.1999, σ. 53.

(2) ΕΕ L 130 της 1.5.1998, σ. 1.

ΠΑΡΑΡΤΗΜΑ Ι

ΕΞΟΠΛΙΣΜΟΣ ΓΙΑ ΕΣΩΤΕΡΙΚΗ ΚΑΤΑΣΤΟΛΗ Ή ΤΡΟΜΟΚΡΑΤΙΑ, ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 1

(Ο ακόλουθος κατάλογος δεν περιλαμβάνει αντικείμενα που έχουν ειδικά σχεδιαστεί ή τροποποιηθεί για στρατιωτική χρήση και τα οποία καλύπτονται από την απαγόρευση πώλησης όπλων που θεσπίστηκε δυνάμει της κοινής θέσης 1999/624/ΚΕΠΠΑ)

ΜΕΡΟΣ Α

Κράνη προστασίας από βλήματα, κράνη προστασίας από ταραχές, ασπίδες προστασίας από ταραχές και ασπίδες προστασίας από βλήματα και ειδικά σχεδιασμένα εξαρτήματά τους.

Ειδικά σχεδιασμένος εξοπλισμός δακτυλοσκόπησης.

Ηλεκτρικοί προβολείς.

Κατασκευαστικός εξοπλισμός που διαθέτει προστασία από τα βλήματα.

Κυνηγετικά μαχαίρια.

Ειδικά σχεδιασμένος εξοπλισμός παραγωγής για την κατασκευή τυφεκίων κυνηγετικού διαμετρήματος.

Εξοπλισμός βιοτεχνικής παραγωγής πυρομαχικών.

Συσκευές παρακολούθησης επικοινωνιών.

Οπτικοί ανιχνευτές στερεής κατάστασης (solid state).

Συσκευή ενίσχυσης της εικόνας.

Τηλεσκοπικά σκόπευτρα.

Λειόκανα όπλα και τα σχετικά πυρομαχικά τους, πλην εκείνων που σχεδιάζονται ειδικά για στρατιωτική χρήση και τα ειδικά σχεδιασμένα εξαρτήματά τους.Εξαιρούνται:

1. πιστόλια σηματοδοσίας,

2. αεροβόλα όπλα ή όπλα φυσιγγίων που έχουν σχεδιαστεί ως βιομηχανικά εργαλεία ή για την αναίμακτη αναισθητοποίηση ζώων.

Εξομοιωτές για την εξάσκηση στη χρήση πυροβόλων όπλων και τα ειδικά σχεδιασμένα ή τροποποιημένα εξαρτήματά τους και συστατικά τους μέρη.

Βόμβες και χειροβομβίδες, πλην εκείνων που είναι ειδικά σχεδιασμένες για στρατιωτική χρήση και τα ειδικά σχεδιασμένα συστατικά τους.

Αλεξίσφαιρα γιλέκα, πλην εκείνων που κατασκευάζονται σύμφωνα με στρατιωτικές προδιαγραφές και τα ειδικά σχεδιασμένα συστατικά τους.

Επαγγελματικά οχήματα με κίνηση σε όλους τους τροχούς με ικανότητες κίνησης εκτός δρόμου και τα οποία έχουν κατασκευαστεί ή στα οποία έχει προσαρμοστεί βαλλιστική θωράκιση καθώς και η ειδική θωράκιση για τα οχήματα αυτά.

Εκτοξευτήρες ύδατος και τα ειδικά σχεδιασμένα ή τροποποιημένα εξαρτήματά τους.

Οχήματα εφοδιασμένα με εκτοξευτήρες ύδατος.

Ειδικά σχεδιασμένα ή τροποποιημένα οχήματα τα οποία καθίστανται ηλεκτροφόρα για την απώθηση επιτιθεμένων καθώς και τα ειδικά σχεδιασμένα ή τροποποιημένα εξαρτήματά τους για το σκοπό αυτό.

Ακουστικές συσκευές τις οποίες παρουσιάζει ο κατασκευαστής ή ο προμηθευτής ως κατάλληλες για τον έλεγχο των ταραχών και τα ειδικά σχεδιασμένα εξαρτήματά τους.

Πέδες (ποδών), αλυσίδες πρόσδεσης περισσοτέρων του ενός ατόμων, αγκύλια (κρίκοι ποδών) και ζωστήρες για τη χορήγηση ηλεκτρικών σοκ ειδικά σχεδιασμένα για τον περιορισμό ανθρώπων,Εξαιρούνται:

χειροπέδες των οποίων η μέγιστη συνολική διάσταση μαζί με την αλυσίδα δεν πρέπει να υπερβαίνει τα 240 mm όταν ασφαλίζεται.

Φορητές συσκευές σχεδιασμένες ή τροποποιημένες για τον έλεγχο των ταραχών ή για αυτοπροστασία με τη χορήγηση ουσίας εξουδετέρωσης (όπως δακρυγόνο αέριο ή σπρέι πιπεριού) και τα ειδικά σχεδιασμένα συστατικά τους.

Φορητές συσκευές σχεδιασμένες ή τροποποιημένες για τον έλεγχο των ταραχών ή για αυτοπροστασία με τη χορήγηση ηλεκτρικού σοκ [περιλαμβανομένων των ράβδων και ασπίδων χορήγησης ηλεκτρικού σοκ, όπλων προσωρινής παράλυσης και όπλων εκτόξευσης βελών που προξενούν ηλεκτρικό σοκ (tasers)] και τα συστατικά τους που έχουν σχεδιαστεί ή τροποποιηθεί ειδικά για το σκοπό αυτό.

Ηλεκτρονικός εξοπλισμός για την ανίχνευση κρυμμένων εκρηκτικών και τα ειδικά σχεδιασμένα συστατικά του.Εξαιρούνται:

τηλεοράσεις ή συσκευές εντοπισμού με ακτίνες Χ.

Εξοπλισμός ηλεκτρονικών παρεμβολών ειδικά σχεδιασμένος για την πρόληψη της εκπυρσοκρότησης με τηλεχειρισμό ραδιοσημάτων αυτοσχέδιων εκρηκτικών μηχανισμών και τα ειδικά σχεδιασμένα συστατικά τους.

Ειδικά σχεδιασμένος εξοπλισμός και συσκευές για την πυροδότηση εκρήξεων με ηλεκτρικά ή μη μέσα, συμπεριλαμβανομένων των πυροδοτικών μηχανισμών, των πυροκροτητών, των ενισχυτών και του πυραγωγού σχοινιού και των ειδικά σχεδιασμένων συστατικών τους.Εξαιρούνται:

ο εξοπλισμός που έχει σχεδιαστεί ειδικά για συγκεκριμένη εμπορική χρήση που περιλαμβάνει την ενεργοποίηση ή λειτουργία με εκρηκτικά μέσα άλλου εξοπλισμού ή συσκευών, προορισμός των οποίων δεν είναι η δημιουργία εκρήξεων (π.χ. σύστημα πυροδότησης των αερόσακων των αυτοκινήτων, συστήματα αναστολής των ηλεκτρικών υπερτάσεων των διατάξεων ενεργοποίησης πυροσβεστικών συστημάτων καταιωνισμού).

Εξοπλισμός και συσκευές ειδικά σχεδιασμένες για την πυροτεχνουργία.Εξαιρούνται:

1. "κουβέρτες" για προστασία από εκρήξεις βομβών,

2. δοχεία σχεδιασμένα για την υποδοχή αντικειμένων τα οποία είναι ή υπάρχουν υποψίες ότι είναι αυτοσχέδιοι εκρηκτικοί μηχανισμοί.

Εξοπλισμός νυκτερινής όρασης και θερμικής απεικόνισης και συσκευές ενίσχυσης της εικόνας ή οι αντίστοιχοι αισθητήρες στερεής κατάστασης.

Ειδικά σχεδιασμένο λογισμικό και η απαιτούμενη τεχνολογία και όλα τα αντικείμενα του καταλόγου.

ΜΕΡΟΣ Β

Εκρηκτικά γραμμικής κοπής.

Εκρηκτικά και σχετικές ουσίες ως εξής:

- αματόλ (αζωτούχος αμμωνία και ΤΝΤ),

- νιτροκυτταρίνη (με περιεκτικότητα αε άζωτο που υπερβαίνει το 12,5 %),

- νιτρογλυκόλη,

- (ΡΕΤN) (πεντρίτης),

- χλωριούχο πικρύλιο,

- TETRYL (τρινιτροφαινυλμεθυλονιτραμίνη),

- 2, 4, 6-τρινιτροτολουόλιο (ΤΝΤ).

Ειδικά σχεδιασμένο λογισμικό και η απαιτούμενη τεχνολογία και όλα τα αντικείμενα του καταλόγου.

ΠΑΡΑΡΤΗΜΑ ΙΙ

ΚΑΤΑΛΟΓΟΣ ΤΩΝ ΑΡΧΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΣΗΜΕΙΟ 2

ΒΕΛΓΙΟ

Ministerie van Buitenlandse Zaken, Buitenlandse Handel en Ontwikkelingssamenwerking

Directie-generaal van de Buitenlandse Economische en Bilaterale Betrekkingen

Dienst Centraal en Oost-Europa (B 13)

De heer Filip David Karmelietenstraat 15 B - 1000 Brussel Ministère des affaires étrangères, du commerce extérieur et de la coopération au développement

Direction générale des relations économiques et bilatérales extérieures

Service Europe centrale et orientale (B 13)

M. Filip David Rue des Petits Carmes 15 B - 1000 Bruxelles Tel. (32-2) 501 81 64 Fax (32-2) 501 88 27

ΔΑΝΙΑ

Erhvervsfremmestyrelsen

Dahlerups Pakhus

Langelinie Allé 17 DK - 2100 København Ø Tel. (45) 35 46 60 00 Fax (45) 35 46 60 01

ΓΕΡΜΑΝΙΑ

Bundesausfuhramt

Referat 214,

Herr Pietsch Frankfurterstraße 29-35 D - 65760 Eschborn Tel. (49-6196) 908 689 Fax (49-6196) 908 412

ΕΛΛΑΔΑ

Υπουργείο Εθνικής Οικονομίας

Γενική Γραμματεία Διεθνών Οικονομικών Σχέσεων

Διεύθυνση Διαδικασιών Εξωτερικού Εμπορίου

Κα Μπάρτζη - Κος Ιγγλέσης Οδός Κορνάρου 1 GR - 105 63 Αθήνα ( Ministry of National Economy

General Secretariat of International Economic Relations

Directorate of External Trade

Mrs. Bartzi or Mr. Iglesis 1, Kornarou Street GR - 105 63 Athens ) Tel. (30-1) 328 60 51 53 Fax (30-1) 328 60 94, 328 60 59 Κύριος Γεώργιος Χριστοφής

Πληρεξούσιος Υπουργός Β'

Γραφείο Κυρώσεων Βασιλίσσης Σοφίας 1, 7ος όροφος GR - 106 71 Αθήνα ( Mr. George Christofis,

Minister Plenipotentiary

Sanctions Bureau 1, Vasilissis Sofias, 7th floor GR - 106 71 Athens ) Tel. (30-1) 368 12 25 Fax (30-1) 368 12 34

ΙΣΠΑΝΙΑ

Ministerio de Economía y Hacienda

Secretaría General de Comercio Exterior

Paseo de la Castellana, 162 E - 28046 Madrid Tel.: (34-91) 349 38 60 Fax: (34-91) 457 28 63

ΓΑΛΛΙΑ

Ministère de l'économie, des finances et de l'industrie

Direction générale des douanes et des droits indirects

Bureau E/2 - Cellule Embargo

Mlle Diane Foreau 23 bis, rue de l'Université F - 75700 Paris Cedex 07 S.P. Tel.: (33-1) 44 74 48 93 Fax: (33-1) 44 74 48 97

ΙΡΛΑΝΔΙΑ

Licensing Unit ( Mr Michael Greene ) Department of Enterprise, Trade and Employment Kildare Street Dublin 2 Ireland Tel. (353-1) 631 24 46 Fax (353-1) 676 61 54 e-mail: greenem@entemp.irlgov.ic

ΙΤΑΛΙΑ

Ministero del Commercio con l'Estero

Gabinetto

Viale Boston 25 I - 00144 Roma Tel. (39-06) 59 64 75 47 Fax (39-06) 59 64 74 94 e-mail: INFO@MincomesIT

ΛΟΥΞΕΜΒΟΥΡΓΟ

Office des Licences M. A. Paulus BP 113 L - 2011 Luxembourg Tel.: (352) 478 23 70 Fax: (352) 46 61 38 e-mail: andre.paulus@mae.etat.lu

ΚΑΤΩ ΧΩΡΕΣ

Ministerie van Economische Zaken

Directoraat-generaal van de Buitenlandse Economische Betrekkingen

Directie Handelspolitiek en Investeringsbeleid

Afdeling Exportcontrole en Sanctiebeleid (BEB/DHI/ES)

mw. drs. C.M. van Dantzig Postbus 20101 2500 EC Den Haag Nederland Tel. (31-70) 379 63 57/63 80 Fax (31-70) 379 73 92 e-mail: e.m.vandantzig@minez.nl

ΑΥΣΤΡΙΑ

Bundesministerium für wirtschaftliche Angelegenheiten, Gruppe II.a Landstraßer Hauptstraße 55-57 A - 1030 Wien Tel. (43-1) 711 02/361 Fax (43-1) 715 83 47

ΠΟΡΤΟΓΑΛΙΑ

Ministério da Economia

Direcção-Geral das Relações Económicas Internacionais

Alice Rodrigues/José Gomes Avenida da República, 79 P - Lisboa Tel.: (351-1) 791 19 43 Fax: (351-1) 796 37 23

ΦΙΝΛΑΝΔΙΑ

Ulkoasiainministeriö PL 176 FIN - 00161 Helsinki Tel. (358-9) 13 41 55 55 Fax (358-9) 62 98 40 Utrikesministeriet PL 176 FIN - 00161 Helsingfors Tel. (358-9) 13 41 55 55 Fax (358-9) 62 98 40

ΣΟΥΗΔΙΑ

Regeringskansliet

Utrikesdepartementet

Rättssekretariatet för EU-frågor

Fredsgatan 6 S - 103 39 Stockholm Tfn (46-8) 405 10 00 Fax (46-8) 723 11 76

ΗΝΩΜΕΝΟ ΒΑΣΙΛΕΙΟ

Export Policy Unit

Department of Trade and Industry

Kingsgate House

66-74, Victoria Street

London SW1E 6SW United Kingdom Tel. (44-171) 215 89 98 Fax (44-171) 215 85 19

ΕΥΡΩΠΑΪΚΗ ΚΟΙΝΟΤΗΤΑ

European Commission

Directorate-General I

Mr A. de Vries , DM24 5/75 Tel. (32-2) 295 68 80 Fax (32-2) 295 73 31 e-mail: anthonius.de-vries@dg1.cec.be